b'\n_START_ARTICLE_\nH\xc3\xb6lderlinturm\n_START_PARAGRAPH_\nH\xc3\xb6lderlinturm (H\xc3\xb6lderlinov stolp) v T\xc3\xbcbingenu je bil v poznem 19. stoletju imenovan po pesniku Friedrichu H\xc3\xb6lderlinu, ki je v njem \xc5\xbeivel od 3. maja 1807 do svoje smrti v letu 1843. Je eden najbolj znanih spomenikov v T\xc3\xbcbingenu.\n_START_SECTION_\nZgodovina\n_START_PARAGRAPH_\nZgodovina H\xc3\xb6lderlinovega stolpa verjetno sega v 13. stoletje. Spodnji del stolpa je bil del srednjeve\xc5\xa1kega obzidja ob severnem bregu reke Neckar. Temelji v neposredni bli\xc5\xbeini stolpa so iz za\xc4\x8detka 17. stoletja. Stolp je povezan z njimi, na osmerokotni podlagi z eno streho je bil zgrajen v poznem 18. stoletju._NEWLINE_Leta 1807 je stavbo pridobil mizarski mojster Ernst Friedrich Zimmer. V istem letu je sprejel podnajemnika, neozdravljivo bolnega pesnika H\xc3\xb6lderlina, ki je bil odpu\xc5\xa1\xc4\x8den iz klinike v T\xc3\xbcbingenu pod vodstvom Johanna Autenrietha in katerega delo Hiperion ali Pu\xc5\xa1\xc4\x8davnik v Gr\xc4\x8diji je \xc5\xbee prej ob\xc4\x8dudoval. Pesnik je 36 let \xc5\xbeivel v skromno opremljeni sobi v prvem nadstropju stolpa._NEWLINE_H\xc3\xb6lderlin je \xc5\xa1e naprej pisal, ve\xc4\x8dinoma pod psevdonimom Scardanelli. Obiskala sta ga pesnik in nekdanji \xc5\xa1tudent v Tubingenu Wilhelm Waiblingen in Eduard M\xc3\xb6rike. Hermann Hesse v svoji kratki pripovedi V Presslovi vrtni hi\xc5\xa1i leta 1914 opisuje njun obisk pri bolnem H\xc3\xb6lderlinu v stolpu._NEWLINE_Soba je bila v dvonadstropni stavbi, do leta 1828 ve\xc4\x8dkrat raz\xc5\xa1irjena. Umrl je leta 1838. Zanj je skrbela njegova h\xc4\x8di Charlotte. Leta 1874 je hi\xc5\xa1o kupil mojster \xc4\x8devljar Carl Friedrich Eberhardt, jo spet raz\xc5\xa1iril in uredil javno kopali\xc5\xa1\xc4\x8de. 14. decembra naslednjega leta je stolp v pritli\xc4\x8dju pogorel. Kmalu so zgradili nov, okrogel stolp s koni\xc4\x8dasto streho in ve\xc4\x8djo sosednjo vilo. V na\xc4\x8drtih je zapisano ime "H\xc3\xb6lderlinov stolp"._NEWLINE_Mesto T\xc3\xbcbingen je hi\xc5\xa1o pridobilo leta 1921 s pomo\xc4\x8djo Dru\xc5\xa1tva za ohranjanje in pridobivanje H\xc3\xb6lderlinovega stolpa. Leta 1984 je bila notranjost hi\xc5\xa1e obnovljena tako, da je bila taka kot takrat, ko je v njej \xc5\xbeivel H\xc3\xb6lderlin._NEWLINE_Danes je v njem H\xc3\xb6lderlinov muzej s stalno razstavo, ob\xc4\x8dasnimi razstavami in priro\xc4\x8dno knji\xc5\xbenico. Stolp upravlja v imenu mesta T\xc3\xbcbingen leta 1943 ustanovljeno H\xc3\xb6lderlinovo dru\xc5\xa1tvo, ki ima svoj sede\xc5\xbe v hi\xc5\xa1i.\n_START_SECTION_\nOznaka\n_START_PARAGRAPH_\nLeta 1950 rojen umetnik Wolfgang Teucher je s peresom ilustriral besedilo na Pressel\'schen gartenhauses H\xc3\xb6lderlin im Turm am Fenster.'